3. ΒΑΣΙΛΙΚΟΝ ΔΙΑΤΑΓΜΑ της 24/30 Ιουν. 1946 Περί επεκτάσεως των εργασιών του Ταμείου Παρακαταθηκών και Δανείων. Έχοντες υπ’ όψει τα άρθρ. 2 και 35 του από 21 Μαρτ. 1926 Ν.Δ/τος «περί οργανισμού του Ταμείου Παρακαταθηκών και Δανείων» κυρωθέντος τελικώς δια του υπ’ αριθ. 3646/1929 Νόμου «περί οργανισμού του Ταμείου Παρακαταθηκών και Δανείων», απεφασίσαμεν και διατάσσομεν: Άρθρ.1.-Το Ταμείον Παρακαταθηκών και Δανείων δύναται να χορηγή δάνεια: 1.Προς Νομικά Πρόσωπα εν γένει και ιδιώτας: α)Επί ενεχύρω χρεωγράφων του Ελληνικού Δημοσίου ή Μετοχών και ομολογιών δανείων εισηγμένων εις το Χρηματιστήριον αξιών Αθηνών, είτε ανεγνωρισμένων Τραπεζών είτε άλλων ανωνύμων εταιριών, είτε Νομικών Προσώπων Δημοσίου Δικαίου, απάντων τούτων, οριζομένων υπό του Διοικητικού Συμβουλίου του Ταμείου Παρακαταθηκών και Δανείων. Το ποσόν των ούτω χορηγουμένων δανείων προσδιορίζεται εκ της εν τω Χρηματιστηρίω Αξιών Αθηνών διαπραγματευομένης τιμής των ενεχυριαζομένων τίτλων, δεν δύναται δε να υπερβαίνη το 1/3 αυτής ουδέ να είναι κατώτερον των 2.000.000 δραχμών. β)Επ’ ανοικτώ λογαριασμώ πιστώσεις, ησφαλισμένας είτε δι’ ενεχύρου τίτλων, της παρ. α΄ είτε δια πρώτης υποθήκης επί αστικών ακινήτων, κειμένων εντός των εγκεκριμένων σχεδίων των πόλεων και συνοικισμών Αθηνών, Πειραιώς, Καλλιθέας, Χαροκόπου, Παλαιού και Νέου Φαλήρου και Ψυχικού και ων πιστώσεων το ποσόν δεν δύναται να είναι κατώτερον των δύο εκατομμυρίων δραχμών, ουδέ να υπερβαίνη το 1/3 της διαπραγματευομένης τιμής των ενεχυριαζομένων τίτλων ή της κατ’ εκτίμησιν αγοραίας αξίας των ακινήτων. «Υπό τας αυτάς προϋποθέσεις, δύνανται να χορηγώνται επ’ ανοικτώ λογ/σμώ πιστώσεις επί πρώτη υποθήκη και επί αστικών ακινήτων κειμένων εντός των εγκεκριμένων σχεδίων των Συνοικισμών Κηφισίας, Αμαρουσίου, Χαλανδρίου, Αγίας Παρασκευής, Γλυφάδας και Εκάλης». Τα εντός « » προσετέθησαν δια του Β.Δ 16/30 Οκτ. 1947. 2.Προς Ανωνύμους Εταιρίας συνδεομένας μετά του Κράτους δια συμβάσεων προνομιακής εκμεταλλεύσεως, ων το πράγματι καταβεβλημένον προ της 28ης Οκτ. 1940 μετοχικόν κεφάλαιον ανέρχεται τουλάχιστον εις δρχ. 15.000.000, εφ’ όσον δια των δανείων τούτων πρόκειται να εκτελεσθώσιν έργα κοινής ωφελείας ή να ενεργηθώσι δαπάναι εγκαταστάσεως, λειτουργίας και εκμεταλλεύσεως υφισταμένων τοιούτων έργων. (Αντί για τη σελ. 45) Σελ. 45 (α) Τεύχος Ζ22 – Σελ. 39 Χορήγηση δανείων από Τ.Π. και Δανείων. 39.Β.γ.1-3 3.Προς ανεγνωρισμένας εν Ελλάδι Τραπέζας ή άλλα Νομικά Πρόσωπα Δημοσίου Δικαίου, και προς τον αποκλειστικόν σκοπόν διαθέσεως των δανείων τούτων εις Ξενοδοχειακάς επιχειρήσεις, εις επιχειρήσεις λουτροπόλεων και τουριστικάς εν γένει τοιαύτας κατά τας εκάστοτε κειμένας διατάξεις της περί ξενοδοχειακής πίστεως νομοθεσίας. 4.Προς συλλογικάς ή ατομικάς επιχειρήσεις εκμεταλλεύσεως θερέτρων, εφόσον δια των δανείων τούτων πρόκειται να εκτελεσθώσιν έργα και να καλυφθώσι απαραίτητοι δαπάναι προς επιτυχίαν του επιδιωκομένου σκοπού. Τα ούτω χορηγούμενα δάνεια, μη δυνάμενα να είναι κατώτερα των 2.000.000 δραχμών, παρέχονται επί πρώτη υποθήκη των υπό εκτέλεσιν έργων και εγκαταστάσεων ή και άλλων αστικών ή αγροτικών κτημάτων, αντιπροσωπευόντων αγοραίαν κατ’ εκτίμησιν αξίαν τουλάχιστον τριπλασίαν του ποσού του χορηγουμένου δανείου. «Προς Σανατόρια ή Νοσηλευτικάς επιχειρήσεις κοινωφελούς χαρακτήρος εφ’ όσον δια των δανείων τούτων πρόκειται να εκτελεσθώσιν έργα». Το εντός « » εδάφιον προσετέθη δια του Β.Δ. 21/24 Οκτ. 1946. 5.Προς το Εθνικόν Ίδρυμα Ραδιοφωνίας, εφ’ όσον το προϊόν  των δανείων τούτων πρόκειται να διατεθή δια την εκτέλεσιν έργων ή δια την κάλυψιν δαπανών επεκτάσεως και βελτιώσεως των Ραδιοφωνικών εγκαταστάσεων, επί τω τέλει της ευρυτέρας αναπτύξεως και τελειοποιήσεως της Ραδιοφωνίας εν Ελλάδι. 6.Προς ανεγνωρισμένας εν Ελλάδι Τραπέζας δια την παροχήν ενυποθήκων δανείων προς άσκησιν και προαγωγήν της εν Ελλάδι Κτηματικής Πίστεως. 7.Προς το Ελληνικόν Δημόσιον δια την ανέγερσιν ή συμπλήρωσιν έργων εν Γυμναστηρίοις εξυπηρετικών της σωματικής αγωγής. Τοιαύτα δάνεια δύνανται να χορηγώνται και προς νομίμως υφισταμένους γυμναστικούς συλλόγους, εφ’ όσον την υποχρέωσιν της εξυπηρετήσεως των δανείων τούτων αναλαμβάνει το Δημόσιον. Άρθρ2.-1.Το ποσόν, ο τόκος, ο χρόνος και τρόπος εξοφλήσεως, οι λοιποί όροι και πάσαι αι λεπτομέρειαι χορηγήσεως των δια του άρθρου 1 του παρόντος Δ/τος δανείων και πιστώσεων ορίζονται εκάστοτε δι’ αποφάσεων του Διοικητικού Συμβουλίου, του Ταμείου Παρακαταθηκών και Δανείων. 2.Το Διοικητικόν Συμβούλιον του Ταμείου, πλην των εν τω παρόντι Δ/τι ασφαλειών ορίζει ελευθέρως και άλλας κατά την κρίσιν του αναγκαίας δια την εξυπηρέτησιν των δανείων ασφαλείας. Άρθρ.3.-1.»Δάνεια χορηγούμενα προς νομικά πρόσωπα εν γένει ή οιασδήποτε μορφής επιχειρήσεις και ιδιώτας και συνομολογούμενα δια χρόνον εξοφλήσεως μέχρι 5 ετών δύνανται να  Σελ. 46 (α) Τεύχος Ζ22 – Σελ. 40 εξοφλώνται και προ της λήξεώς των μόνον τη συγκατάθεσει του Ταμείου Παρακαταθηκών και Δανείων». Η παρ. 1 ετροποποιήθη ως άνω δια της παρ. 2 άρθρου μόνου Β.Δ. 31 Οκτ. /19 Νοεμ. 1953. 2.Ο οφειλέτης δανείου, συνομολογηθέντος δια χρόνον μακρότερον της πενταετίας, δύναται να εξοφλήση το δάνειον προ της λήξεώς του εν όλω ή εν μέρει, μετά παρέλευσιν πέντε ετών από της συνομολογήσεως αυτού και άνευ συγκαταθέσεως του Ταμείου Παρακαταθηκών και Δανείων, αφού πρότερον, κατ’ αμφοτέρας τας περιπτώσεις, ειδοποιηθή περί τούτου το Ταμείον προ τριών τουλάχιστον μηνών. 3.»Εν περιπτώσει ολικής προ της λήξεως του δανείου εξοφλήσεως ο οφειλέτης υποχρεούται να καταβάλη υπέρ του Ταμείου μετά του οφειλομένου κεφαλαίου και τον τόκον ενός τριμήνου επ’ αυτού επί τω αυτώ του δανείου επιτοκίω. 4.Εν περιπτώσει μερικής προ της λήξεως του δανείου εξοφλήσεως το καταβαλλόμενον προς τούτο ποσόν δέον να αντιστοιχή προς το ποσόν δύο ή πλειόνων τοκοχρεωλυτικών δόσεων, προσηυξημένων κατά το ποσόν των αναλογούντων επ’ αυτού τόκων υπολογιζομένων κατά τα δια της προηγουμένης παραγράφου οριζόμενα». Αι παρ. 3 και 4 ετροποποιήθησαν ως άνω δια των παρ. 3 και 4 άρθρου μόνου Β.Δ. 31 Οκτ./ 19 Νοεμ. 1953. 5.Εξαιρούνται των όρων του παρόντος άρθρου τα προς Δημοσίους Υπαλλήλους, Αξιωματικούς και συνταξιούχους εν γένει χορηγηθέντα και χορηγηθησόμενα δάνεια, κατά τας διατάξεις των Νόμ. 4202/29, 5713/1932 και 6449/1935 ως και τα μέχρι της ενάρξεως της ισχύος του παρόντος Δ/τος χορηγηθέντα δάνεια προς Νομικά Πρόσωπα εν γένει και ιδιώτας. 6.Εν περιπτώσει αναγκαστικής εκποιήσεως των προς ασφάλειαν των χορηγηθέντων δανείων επί ενεχύρω τίτλων ή υποθήκη ακινήτων και εγκαταστάσεων το εισπραττόμενον παρά του Ταμείου αναλογούν εκπλειστηρίασμα, άγεται εις έκτακτον μερικήν ή ολικήν εξόφλησιν του δανείου κατά παρέκκλισιν των περιορισμών των παρ. 1 και 2 του παρόντος άρθρου και υπό τους όρους των παρ. 3 και 4 του αυτού άρθρου. 39.Β.γ.3 Χορήγηση δανείων από Τ.Π. και Δανείων 